**Drumul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Drumul

...

N-am nostalgii născute din trecut

Am plecat și nu privesc în spate,

Un alt drum mă poartă mai departe,

Pe care eu credeam că l-am pierdut!

...

Amintirile nu mi le-am luat pe toate,

N-am nostalgii născute din trecut,

Pe drumul ăsta de-abia sunt la-nceput,

Voi merge doar pe el și nu mă voi abate!

...

E drumul pe care l-am pierdut de mult,

Pe care trebuia să mergem împreună,

Inima-mi spunea, dar n-am vrut s-o ascult:

...

Privește-i ochii verzi, prinde-o ușor de mână,

Dăruiește-i blând un delicat sărut,

Și vei simți că-atingi un ciob sfios de lună!